is is is is is is cs en es hbs_lat it is is is id is is is sv is is is is nb en is is is is is is de ceb hbs_lat cs ceb nl is is is is nn is sk is is en is is is is is id is is de is is is is is cs als is is is is is is is is is is is is is is is is is is is is is is is is is is is nn is lt is is is is is is is is en is is is is is is pt is is is ceb sl en hbs_lat is is is is is cs is is is da is is is is is is is is en ceb is is is id is is is is nn is sk is is en is is is is is is en tr is id es is is is ceb is is is is is is fi is is is is is is is is pl is sl is ast is gl et is en de is is cs is hbs_lat sl is is is is id is is de is is pl is is hu is is is ceb is is is is is is nb is is vi is is cs pl is is is is kw is is is is is is is is is is is is is is is is is nb is is is is is is sk cs is is is is hu is nb is is is is is lt is is is pt de en is hbs_lat cs en is is ceb is is is is is is is is is is is is is is is is is is is fi is is hu en is de is vi ceb is is en is is is is is is is is lt is en is sv pl fr nn hbs_lat is is is is is vi vi is is is is is is is is is pt hu is is hbs_lat is is is is is is is is is is hbs_lat is is fi is is lt is fr is en is is ceb fr is cs ca eu de en en en sl sl lt is fr lv is de de lv en is fr eo is is fr eo sv pl fr eo pl is fr eo hbs_lat et fr eo is is en de nb is es ceb pt nb gv lt
Af hverju voru Skútustaðagígar friðlýstir?
Skútustaðagígar voru friðlýstir árið 1973. Markmið friðlýsingarinnar er að vernda útlit gíganna og gera þá aðgengilega sem og að standa vörð um nýtingarrétt landeigenda.
Hvað er verið að vernda?
Gervigígar eru jarðmyndanir sem eru fágætar á landsvísu sem og á heimsvísu. Gervigígar eru sjaldgæfar hraunmyndanir sem myndast við gufusprengingar þar sem þunnfljótandi hraun rennur út yfir vötn og mýrar (eða út í sjó á Hawaii). Gervigígarnir á Íslandi tengjast flestir stórum flæðigosum (Laxárhraun yngra, Þjórsárhraun, Eldgjárhraun, Leitahraun). Gígarnir eru meðal merkustu náttúruminja Íslands og við Mývatn eru þeir sérlega formfagrir og mynda umgjörð vatnsins. Gervigígar eru viðkvæmir fyrir ágangi og þarf hvarvetna að gera sérstakar ráðstafanir til að varðveita þá þar sem einhver umferð er.
Skútustaðagígar eru við Skútustaði við suðurströnd Mývatns sem er á norðausturlandi. Friðlýsta svæðið er tæpir 70 ha. að stærð.
Auglýsing um náttúruvætti í Skútustaðagígum
Hvað er áhugavert við Skútustaðagíga?
Gervigígarnir hafa valdið jarðfræðingum meiri heilabrotum en flest annað í Mývatnssveit og hafa sprottið upp margar og mismunandi skýringar á tilurð þeirra. Þorvaldur Thoroddsen virðist hafa verið mjög nálægt því að skilja hið rétta eðli þeirra, en Sigurður Þórarinsson varð fyrstur manna til að gera rækilega grein fyrir eðli þeirra, þótt skýring á myndun þeirra hafi verið komin fram fyrr. Gervigíganafnið (e: pseudocrater) kemur frá Sigurði Þórarinssyni og hefur fest rætur hér á landi. Svipuð gos verða á Hawaii þar sem hraun rennur út í sjó. Þar nefnast gígarnir littoral cones eða strandgígar. Svo virðist sem gervigígar þekkist ekki annars staðar á jörðinni en á Íslandi og Hawaii. Nýlegar myndir frá reikistjörnunni Mars sýna gígaþyrpingar sem líkjast gervigígum og er talið að gígarnir hafi myndast við að hraun hafi runnið yfir sífrera.
Náttúruvættið hentar ágætlega til fuglaskoðunar. Algengt er að sjá eftirfarandi fugla á svæðinu: Himbrima, flórgoða, skúfönd, duggönd, stokkönd, rauðhöfðaönd, gargönd, stelk, óðinshana og kríu. Einnig er algengt að sjá hornsíli í Skipalæknum.
Mikill tegundafjöldi plantna er á svæðinu meðal annars vegna fjölbreyttra búsvæða innan náttúruvættisins.
Tvær merktar gönguleiðir eru í Skútustaðagígum. Önnur er lítill hringur sem nær frá bílaplaninu við Hótel Gíg að bílaplaninu við Sel hótel Mývatn. og er um 1,5 km að lengd Önnur gönguleið nær frá bílaplaninu við Sel hótel Mývatn hringinn í kringum Stakhólstjörn. Gönguleiðin er um 3 kílómetrar. Við Sel Hótel Mývatn er minjagripaverslun, veitingasala, hótel og salernisaðstaða.
Hvenær er besti tíminn til að heimsækja svæðið?
Gangandi er best er að heimsækja svæðið á sumrin og haustin. Ef áhugi er á að skoða fugla er best að koma að vori til. Á veturna er getur verið erfitt að fara um svæðið gangandi vegna snjóa og hálku sem gerir svæðið ákjósanlegt til gönguskíðaiðkunar. Oft er ágætis ís á Stakhólstjörninni til að renna sér á skautum.
Hömlur, lokunarákvæði, reglur friðlýsingar sem eiga við.
Gangandi fólki er heimil för um svæðið utan ræktaðs lands eftir merktum stígum, en öllum er skylt að ganga vel um og snyrtilega. Bannað er að tjalda á eða í gígunum.
Hvernig kemstu á svæðið?
Hægt er að keyra að svæðinu eftir þjóðvegi 848 Mývatnsvegi. Bílastæði er við Sel hótel Mývatn og Hótel Gíg.
Hvernig þarftu að vera útbúinn?
Göngustígarnir eru auðveldir yfirferðar. Fara þarf upp tröppur til að fara upp á 3 af gígunum. Mögulegt er að fara um styttri gönguleiðina á hjólastól/ með barnavagn. Engar stórar hindranir en ávalar brekkur eru á gönguleiðinni í kringum Stakhólstjörn og ættu nánast allir sem treysta sér til að ganga 3 km að vera færir um að ganga leiðina.
Svæðið er á appelsínugula listanum
Auglýsing nr. 399/1973 í Stjórnartíðindum B.
Markmið friðlýsingarinnar er að vernda útlit gíganna og gera þá aðgengilega sem og að standa vörð um nýtingarrétt landeigenda. Um er að ræða einstaklega formfagra og gróna gíga sem að mestu eru ósnortnir. Svæðið er nytjað af landeigendum.
Gígarnir, þó grónir séu, eru viðkvæmar jarðmyndanir sem eru undir miklum ágangi ferðamanna allt árið um kring. Gígarnir og umhverfi þeirra eru í hættu á að traðkast niður vegna mikils ágangs.
Mikil og sívaxandi umferð ferðamanna.
Ferðamenn sækja svæðið allt árið um kring.
Auka landvörslu, ekki síst utan háannatíma
Verndun gegn rofi og skipulag gönguleiða.
Auka þyrfti upplýsingagjöf til ferðamanna.
Samræma þyrfti innviði og skipuleggja ferðamannaleiðir í samráði við landeigendur.
Fyrirhugaðar eru framkvæmdir sumarið 2014.
Veita þarf ákveðnum friðlýstum svæðum á Íslandi sérstaka athygli og aðhlynningu.
Hvað get ég gert?
Ágangur álfta og gæsa
Hvað get ég gert?
Flug á friðlýstum svæðum
Leyfi á friðlýstum svæðum
Losun mengandi efna á Íslandi
Mengun hafs og stranda
Góð ráð um efnavörur
Skýrslur um meðhöndlaðan úrgang
Græn skref í ríkisrekstri
Svið náttúru, hafs og vatns
Svið friðlýsinga og starfsleyfa
Svið efna, eftirlits og veiðistjórnunar
Svið þjónustu og fjármála
Svið loftslagsmaála og græns samfélags
Þjónustugáttin - Mínar síður
Opið virka daga 8:30-16:00
Símatími virka daga 9:00-15:30
Byggir á LiSA CMS. Advania - LiSA, Sharepoint, Veflausnir og Vefumsjónarkerfi